title: المهدي بنعبود
text: المهدي بنعبود (تولد ف سلا ف 1919 - مات ف الرباط ف 1999) كان طبيب وفيلسوف ومفكر وكاتب مغريبي.
  
  حياتو 
  تولد المهدي بنعبود فسلا ف 1919 وكبر فيها. مات ليه بًاه وهو عندو 7 سنين, و ربًاتو مًو ومن بعد خاه لكبير زين العابدين. دخل للمدرسة وقرا فيها مزيان, حتا خدا لباك ديالو وبدا يقرا الطب ف 1940. مشا للجامعة د مونپوليي ففرانسا باش يكمل قرايتو, ومن بعد كمًل فباريز ف 1945. ف 1950 خدا الدكتورا ديالو وحلً عيادة فالدار لبيضا. فنفس لوقت اللي كان تيقرا, نخارط فلعمل لوطني ودخل فحزب ليستيقلال.
  
  ف 1951 مشا للميريكان وحلً فيها مكتب باش يدافع على استقلال لمغريب. من مورا ليستيقلال نيشان, ايعينو محمد لخامس أول سفير دلمغريب فلميريكان, وغادي يبقا سفير 6 سنين (من 1956 ل 1962) حتا غادي يبدًلوه حيث ساند موظفي وزارة لخارجية فلإضراب ديالهم. موراها رجع عاود لمغرب وحلً عيادة فسلا, و من 1966 ولاُ أستاد دلعلم النفسي ولمداهب لفكرية لمعاصرة ولعقيدة لإسلامية ف لجامعة د محمد لخامس ف رباط, وخرًج بزاف د لكتوبا والتحاليل فهاديك لوقيتة.
  
  مات المهدي بن عبود نهار 12 يونيو 1999 فالرباط.
  
  كتوباتو 
  كتب المهدي بزاف د لكتوبا فبزاف د لمواضيع, منها:
   رصد الخاطر أفكار ونظريات وخواطر ( ثلاثة د لأجزاء)
   خواطر حول أزمة الحضارة المعاصرة والتطلع إلى مستقبل الإنسانية.
   خواطر حول مسيرة الفكر البشري أو منهاج البحث عن الحقيقة واليقين .
   التحدي الخلقي.
   أيها الجيل الصاعد (قصة فلسفية).
   العصر والنصر ( شعر).
   الواردات (حكم وأمثال) .
   متفرقات ( أحاديث صحفية وإذاعية).
  
  عيون لكلام 
  
  بيوغرافيا د رجال
  كتاب مغاربة
  زيادة 1919
  وفيات 1999
  سياسي مغريبي
  أكاديميين مغاربا
  مقالة ب جودة مابيهاش (تصنيف د إحصائيات لمينحة د 2023)
  ناس تزادو ف سلا